internet vaartha 143 Views
ముంబై : టి 20 క్రికెట్‌లో టీమిండియానే అత్యుత్తమ జట్టు అని మాస్టర్‌ బ్లాస్టర్‌ సచిన్‌ టెండూల్కర్‌ అభిప్రాయం వ్యక్తం చేశాడు. కాగా ధోనీ నేతృత్వంలోని టీమిండియా జట్టు సమతుల్యంగా ముందుకు సాగుతూ ఘన విజయాలు సాధిస్తుందన్నాడు. దీంతో త్వరలో జరుగనున్న టి20 వరల్డ్‌ కప్‌లో టీమిండియా ఫేవరేట్‌గా బరిలోకి దిగుతుందనడంలో ఎటువంటి సందేహం లేదన్నాడు. కాగా నా దృష్టిలో టీమిండియా టి20 జట్టు బలంగా ఉంది.జట్టులో సమతుల్యం  కొట్టొచ్చినట్లు కనబడుతుంది. ఇది టీమిండియా వరల్డ్‌ కప్‌ సాధించడానికి లాభం చేకూరుస్తుంది. ఆస్ట్రేలియాలో ఆసీస్‌ను క్లీన్‌ స్విప్‌ చేయడం కూడా జట్టులో ఆత్మ విశ్వాసం పెరిగింది. ఒకవైపు కొత్త కుర్రాడు బుమ్రా ఆకట్టుకున్న విధానం,ఆశిష్‌ నెహ్రా,యువరాజ్‌,హర్భజన్‌ల పునరాగమనంతో టీమిండియా సమతుల్యంగా ఉందని సచిన్‌ పేర్కొన్నాడు. ఇటీవల కాలంలో టీమిండియా విజయాలను సాధిస్తూ ముందుకు దూసుకుపోతుందన్నాడు. ప్రత్యేకంగా టి20ల్లో భారత ఘన విజయాలను నమోదు చేస్తుందన్నాడు. ఆసీస్‌తో ఆడిన చివరి టి20 మ్యాచ్‌ను ఆఖరి బంతి వరకు చూశానని సచిన్‌ పేర్కొన్నాడు.